Pakistan into the final
టీమిండియా.. ఫైనల్‌కి పాక్ వచ్చేసింది..!
ఐసీసీ టోర్నీల్లో బంగ్లాదేశ్‌పై మెరుగైన రికార్డు ఉన్న భారత్ ఈ మ్యాచ్‌లో గెలవడం లాంఛనమే
TNN | Updated:
Jun 14, 2017, 10:12PM IST
ఛాంపియన్స్ ట్రోఫీలో తొలిసారి ఫైనల్లో పాకిస్థాన్ అడుగుపెట్టింది. ఇక తేలాల్సింది పాక్ ప్రత్యర్థి ఎవరనేదే. భారత్ , బంగ్లాదేశ్ మధ్య గురువారం మధ్యాహ్నం జరగనున్న రెండో సెమీ ఫైనల్లో గెలిచిన జట్టు ఫైనల్ చేరుతుంది. ఐసీసీ టోర్నీల్లో బంగ్లాదేశ్&zwnj;పై మెరుగైన రికార్డు ఉన్న భారత్ ఈ మ్యాచ్&zwnj;లో గెలవడం లాంఛనమే అయినా.. గత రెండేళ్ల నుంచి బంగ్లాదేశ్ పసికూన ముద్రను చెరిపేసుకుంటూ సంచలన విజయాలు నమోదు చేస్తోంది. ఈ నేపథ్యంలో రెండో సెమీ ఫైనల్ ఆసక్తికరంగా జరగనుంది. తొలిసారి ఫైనల్ చేరే అవకాశాన్ని అంత సులువుగా బంగ్లాదేశ్ వదులుకునేందుకు ఇష్టపడదు.
అద్భుతాలు జరగకపోతే భారత్ ఫైనల్ చేరుతుంది. అప్పుడు టోర్నీలో రెండోసారి దాయాదుల మధ్య పోరు జరగనుంది. జూన్ 4న జరిగిన మ్యాచ్&zwnj;లో భారత్ చేతిలో 124 పరుగుల తేడాతో చిత్తుగా ఓడిన పాకిస్థాన్ ప్రతీకారం తీర్చుకునేందుకు ఉవ్విళ్లూరుతోంది. అయితే ప్రపంచకప్&zwnj;లే కాదు.. ఛాంపియన్స్ ట్రోఫీలో కూడా పాక్&zwnj;పై తమకు తిరుగులేదని ఇప్పటికే భారత్ నిరూపించుకున్న తరుణంలో ఆదివారం జరిగే ఫైనల్ ఫైట్ ఆసక్తికరంగా సాగనుంది.